คือเราไปเจาะหูมา วันนี่ก็ครบ 4 สัปดาห์แล้วค่ะ แต่เพิ่งมีอาการคันได้ 3 - 4 วันตอนแรกคิดว่าคันเพราะแผลใกล้หาย แต่วันต่อๆมาก็บวมขึ้นเรื่อยๆ จนเมื่อวาน บวมมากๆ จนเราตกใจ พอทำความสะอาด ก็มีน้ำหนองไหลออกมาด้วย ควรทำยังไงดีคะ ต้องเปลี่ยนมาใส่ก้านพลาสติกหรือเปล่า ไม่อยากไปเจาะใหม่น่ะค่ะ ตอนนี้บวมมากๆข้างขวา ส่วนข้างซ้าย เพิ่งจะเริ่มบวมค่ะ
สวัสดีค่ะ เจาะหูเป็นการทำให้เกิดแผลเปิดที่ผิวหนังชนิดหนึ่ง ดังนั้นการดูแลจึงคล้ายกับดูแลแผลทั่วไปค่ะ คือต้องระวังการโดนน้ำในช่วง 1-2 วันแรก ควรทำแผลทุกวันโดยใช้แอลกอฮอล์หรือเบตาดีนเช็ดรอบๆ ใช้สำลีชุบน้ำเกลือทางการแพทย์เช็ดบริเวณแผลประมาณ 3-7 วัน หรือจนกว่าแผลจะแห้งสนิท ไม่มีสารคัดหลั่งใดๆออกมาหากแผลที่เจาะหูมา 4 สัปดหา์แล้ว ยังมีการปวด บวม แดง มีเลือดหรือหนองไหล เป็นสัญญาณว่าอาจมีการอักเสบหรือติดเชื้อที่แผล ควรไปพบแพทย์เพื่อตรวจดู หากแพทย์ดูลักษณะแล้วน่าจะมีการติดเชื้อ จะจ่ายยาฆ่าเชื้อมาให้รับประทาน และถ้าแผลเจ็บและอักเสบมากอาจจะต้องงดใส่ตุ้มหูไปก่อนค่ะการดูแลตัวเองเบื้องต้น ไม่ไปจับหรือโดนแผลบ่อยๆ เพราะอาจเพิ่มโอกาสติดเชื้อ งดการใส่ตุ้มหูไปก่อน ใช้สำลีชุบน้ำเกลือสะอาดเช็ดน้ำสีเหลืองที่ไหลออกมาเบาๆ รับประทานยาแก้ปวดได้ถ้ามีอาการปวดร่วมด้วย